《题好溪图送宪使王继先》
明代·孙炎

君乘马，望君来，栝苍下。君乘舟，望君来，好溪头。好溪水生玳瑁鱼，好溪水生明月珠。

好溪水生青珊瑚，使君来此月再枢。惟饮此水无一需，使君之清水不如。

临别赠君青丝辔，随君马头行万里。相思之心有如水。

作者简介：（1323—1362）明应天府句容人，字伯融。元末与丁复、夏煜游，有诗名，谈辨风生，雅负经济。朱元璋下金陵，炎从征浙东，以功授池州同知，进华阳知府，擢行省都事，克处州，授总制，措置有方。后为苗将贺仁德部俘杀，年四十。太祖即位，追封丹阳县男，谥忠悯。有《左司集》。